cyanic-selkie/wikianc huggingface dataset:
ნზოია
ნზოია – მდინარე კენიაში. იგი საკმაოდ გრძელი მდინარეა, მისი სიგრძე შეადგენს 257 კილომეტრს. სათავეს იღებს ელგონის მთაზე. მდინარე მიემართება სამხრეთით, შემდეგ დასავლეთით და საბოლოოდ ერთვის ვიქტორიას ტბას.
ეს მდინარე საკმაოდ მნიშვნელოვანია დასავლეთ კენიისათვის, სადაც იგი მიედინება, რადგან ამ რეგიონის მოსახლეობა 1,5 მლნ-ზე მეტია. მისი წყალი გამოიყენება საირიგაციოდ მთელი წლის განმავლობაში. მდინარის წყალი ტბორავს დაბლობებს, რაც ნაყოფიერ მიწასთან ერთად საკმაოდ კარგ სასოფლო-სამეურნეო პროდუქციას იძლევა.
ვინაიდან ნზოია გაივლის ერთ-ერთ ინდუსტრიულ რეგიონს, რომლის ცენტრიცაა ვებუიე, შაქრისა და ქაღალდის ფაბრიკებიდან მდინარეში დაბინძურებული წყალი ჩაედინება. ამ მდინარეზე მდებარეობს რამდენიმე ულამაზესი ჩანჩქერი. ამავე დროს, ნზოიას გააჩნია საკმაოდ დიდი ჰიდროელექტრული პოტენციალი.
რესურსები ინტერნეტში
კატეგორია:კენიის მდინარეები
ჯეკი ჩანი
ჯეკი ჩანი (Jackie Chan; ნამდ. სახელი: ჩან კონგ სანგი, 陳港生, ფინინი Chan Kong-sang; დ. 7 აპრილი, 1954) — ჩინელი მსახიობი, რეჟისორი, პროდიუსერი, სცენარისტი, მომღერალი. ჩანი ცნობილია თავისი აკრობატული ჩხუბის სტილით და კომედიური ნიჭით. გადაღებულია 100 ფილმის მთავარ როლში, ის ერთ-ერთი ყველაზე ცნობილი აზიელი მსახიობია. კინომოღვაწეობის პარალელურად ჯეკი დაკავებულია სიმღერით და უშვებს მუსიკალურ ალბომებს 1980-იანი წლიდან.
რესურსები ინტერნეტში
კატეგორია:ჩინელი მსახიობები კატეგორია:დაბადებული 1954 კატეგორია:საბრძოლო ხელოვნების ოსტატები კატეგორია:დაბადებული 7 აპრილი
იურმალა
იურმალა (Jūrmala, ნიშნავს „ზღვის ნაპირს“ ან „პლაჟს“) — ქალაქი ლატვიაში, რიგის მახლობლად. იურმალა საკურორტო ქალაქია რომელიც 32 კილომეტრზეა გადაჭიმული და მოქცეულია რიგის ყურესა და მდინარე ლეილუპეს შორის.
ათწლეულების წინ, ლატვიის საბჭოთა კავშირის შემადგენლობაში ყოფნის დროს იყო მაღალი ეშელონების ოფიციალური პირების დასასვენებელი ადგილი, როგორებიცაა ბრეჟნევი და ხრუშჩოვი.
2002 წლიდან 2014 წლამდე „ძინტარის“ საკონცერტო დარბაზში ყოველწლიურად იმართებოდა ახალგაზრდა შემსრულებელთა კონკურსი „ახალი ტალღა“, ასევე სხვა კონცერტები და ფესტივალები.
სქოლიო
კატეგორია:ლატვიის ქალაქები კატეგორია:ლატვიის კურორტები
დარგუელები
მინი|250პქ|დარგუელებით დასახლებული ტერიტორია დარგუელები, დარგოელები (საკუთარი სახელწოდება дарган დარგან) — დაღესტნის ახუშის, დახადაევის, ხაიდაყის, ლევაშის და სხვა რაიონებში მცხოვრები ხალხი. რუსეთის ფედერაციაში, ყოფითა და კულტურით ახლო მდგომ ხაიდაყებსა და ყუბაჩელებთან ერთად 510,156 კაცი (2002). დარგუული ენა დაღესტნის ერთ-ერთი სამწერლობო ენაა. რელიგიით მუსლიმანი სუნიტები არიან.
1424
თარიღი უცნობია
*
დარგუელები
XIX საუკუნის პირველ ნახევრამდე „თავისუფალ თემებად“ ცხოვრობდნენ. ემორჩილებოდნენ ხაიდაყის უწმიას, საფეოდალოს. მოსახლეობის ძირითად მასას თავისუფალი მეთემეები — უზდენები შეადგენდნენ. იყვნენ ყმებიც — რაიათი და ყული — მონები.
სქოლიო
კატეგორია:დაღესტანი კატეგორია:კავკასიის ხალხები
ვასილი III
ვასილი III ივანეს ძე. ვასილი დაიბადა 1479 წლის 25 მარტს, ხოლო გარდაიცვალა 1533 წლის 3 დეკემბერს — მოსკოვის დიდი მთავარი1505—1533 წლებში. ივანე III-ის და სოფია პალეოლოგის შვილი. მამა ივანე IV მრისხანეს
ივანე III-ის წინაპრები
ლიტერატურა
კატეგორია:რუსეთის მეფეები კატეგორია:რუსეთის მონარქები კატეგორია:დაბადებული 1479 კატეგორია:გარდაცვლილი 1533
Lasioglossum montivolans
Lasioglossum montivolans — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1970 წელს.
სქოლიო
montivolans
ვორმსის მუნიციპალიტეტი
ვორმსის მუნიციპალიტეტი (Vormsi vald) — სასოფლო მუნიციპალიტეტი ესტონეთში, ლიაენემაას მაზრაში.
რესურსები ინტერნეტში
კატეგორია:ლიაენემაას მუნიციპალიტეტები
კაიკაციშვილისეული თეთრი
კაიკაციშვილისეული თეთრი — ქართული აბორიგენული თეთრყურძნიანი სასუფრე-საღვინე ვაზის ჯიში აჭარიდან.
წარსულში მხოლოდ ქობულეთის მთისპირა სოფლებში იყო გავრცელებული. გადმოცემის თანახმად, იგი ტყიდან კაიკაციშვილის გვარს გამოუტანია და გაუშენებია. ადგილობრივი მაცხოვრებლები მას „თეთრს“ უწოდებდნენ, მაგრამ ამ ვაზს არანაირი მსგავსება არ პქონდა ზემო აჭარაში გავრცელებული „თეთრის“ სახელით ცნობილ ვაზთან და ამიტომ მათ გასარჩევად ამ ჯიშისთვის შემომტანის გვარიც დაუმატებიათ.
ბოტანიკური აღწერა
ზრდასრული ფოთოლი საშუალოზე მცირე ან საშუალო ზომისაა, მომრგვალო ან განივოვალური, სამნაკვთიანი. ფოთლის ქვედა მხარე მცირედაა შებუსული. ყვავილი ორსქესიანია. მტევანი დიდი ზომისაა, ცილინდრულ-კონუსური ფორმის, დატოტვილი, საშუალო სიმკვრივის, ზოგჯერ თხელი. მარცვალი საშუალო ან საშუალოზე მსხვილია, მომრგვალო, სქელკანიანი, ცვილისებრი ფიფქით ოდ-ნავ დაფარული. რბილობი საკმაოდ ხორციანი და წვნიანია, ძალიან ტკბილი და სასიამოვნო გემოთი.
ჯიში ძლიერი ზრდისაა. სრულ სიმწიფეში ოქტომბრის დასაწყისში შედის. მტევნის საშუალო წონა 200-800 გრამია. ერთი ძირი მაღლარად გაშენებული ვაზიდან 40-50 კილოგრამი ყურძნის მოწევა შეიძლება. ყურძნის სრული სიმწიფის პერიოდში მისი შაქრიანობა აღწევს 21.5%-ს, ხოლო მჟავიანობა — 9.4 გ/ლ-ს.
კაიკაციშვილისეული თეთრი ხარისხიანი სასუფრე ყურძნის ჯიშია. იგი გამოირჩევა ლამაზი მტევანებით, საუკეთესო გემოთი, კარგი შენახვისა და ტრანსპორტირების უნარით. გარდა ამისა, მისგან წარმატებით შეიძლება ხარისხიანი სუფრის თეთრი ღვინის დამზადება.
ამარგოსის უდაბნო
მინი|250პქ|ამარგოსის უდაბნო მინი|250პქ|უდაბნოს მდებარეობა ამარგოსის უდაბნო (Amargosa Desert) — უდაბნო აშშ-ში. მდებარეობს ნევადის შტატში, კალიფორნიის შტატთან საზღვრის გასწვრივ. მისი ფართობი 6734 კმ²-ია. გეოგრაფიულად მიიჩნევა ამარგოსის ველის ნაწილად.
უდაბნოს სახელი მომდინარეობს მდინარე ამარგოსადან, რაც ესპანურად მწარეს ნიშნავს. ეს კი იმითაა განპირობებული, რომ ამ მდინარსი წყალს მწარე გემო აქვს. უდაბნო ზღვის დონიდან 790 - 840 მეტრზე მდებარეობს.
უდაბნო მდებარეობს ფუნერალის მთებსა და სიკვდილის ველს შორის.
სქოლიო
კატეგორია:მექსიკის უდაბნოები
ჰაინრიხ VII
მინი|ჰაინრიხ VII ჰაინრიხ VII (დ. დაახლოებით 1275, ვალანსიენი — გ. 24 აგვისტო, 1313, ბუონკონვენტო) — გერმანიის მეფე 1312 წლიდან. ლუქსემბურგთა დინასტიის პირველი წარმომადგენელი. 1310 თავის შვილს იოანეს მოუპოვა ჩეხეთის სამეფო ტახტი. უშედეგოდ დამთავრდა მისი ექსპანსია იტალიაში (1310–1313).
ლიტერატურა
კატეგორია:გერმანიის მეფეები კატეგორია:დაბადებული 1275 კატეგორია:გარდაცვლილი 24 აგვისტო კატეგორია:გარდაცვლილი 1313 კატეგორია:საღვთო რომის იმპერატორები
იოჰან ლაიდონერი
იოჰან ლაიდონერი (Johan Laidoner; დ. 12 თებერვალი [ ძვ. სტ. 31 იანვარი], 1884, ფელინსკის საგრაფო, ლივონია, რუსეთის იმპერია — გ.  13 მარტი 1953, ვლადიმირი, რსფსრ, სსრკ) — რუსეთის არმიის ოფიცერი, ესტონეთის სამხედრო და სახელმწიფო მოღვაწე, ესტონეთის არმიის მთავარსარდალი.
ბიოგრაფია
დაიბადა მონათა ფერმაში (Raba) ვიირატსის ოლქში (Wieratz) ლივონიის გუბერნიის, ფელინის მაზრაში. ლაიდონერის მშობლიური ფერმა მდებარეობს თანამედროვე ესტონეთის სოფელ ვარდიაში, ამ ტერიტორიაზე 1991 წელს დაარსდა ლივონიის გუბერნიის, ვიირატსის ოლქი (თანამედროვე ვილიანდი-მუსტლას გზატკეცილის მე-4 კილომეტრი). იოჰანი უფროსი შვილი იყო იაკა ლაიდონერისა (1854—1911) და მარი საარსენის (1851—1938)(ფერმის უფროსის მსახურის ქალიშვილი) - ოჯახში.
1901—1902 წლებში იმსახურა კაუნასში, კამსკის 110-ე ქვეით ლეგიონში. 1905 წელს დაასრულა ვილენსკის სამხედრო სასწავლებელი. იმსახურა ერევნის 13-ე გრენადერ პოლკში მანგლისში. მიიღო წოდებები: ლეიტენანტი (1908 წლის 9 აგვისტოს), შტაბს-კაპიტანი (1912 წლის 9 აგვისტოს). 1912 წელს წარჩინებით დაასრულა ნიკოლაევსკის საიმპერატორო სამხედრო აკადემია. მეთაურობდა კავკასიის პირველი ლეგიონის ასეულს.
პირველი მსოფლიო ომის მონაწილე. დაჯილდოებულია წმინდა გიორგის ოქროს იარაღით (1915 წლის 4 ივლისს). 21-ე ქვეითი დივიზიის შტაბის ადიუტანტი. პირველი მსოფლიო ომის დასავლეთის ფრონტის ცენტრალური შტაბის დაზვერვის უფროსის მოადგილე, ვიცე-პოლკოვნიკი (1916 წლის 15 აგვისტოს). თებერვლის რევოლუციის შემდეგ დროებითმა მთავრობამ დაიწყო ეროვნული ნაწილების ფორმირება. ლაიდონერი სათავეში ჩაუდგა ესტონურ დივიზიას, რომელიც ესტონელებისგან ჩამოყალიბდა. გერმანული ძალების ჩრდ. ბალტიისპირეთიდან წასვლის შემდეგ — ესტონეთის არმიის მთავარსარდალი ესტონეთის განმათავისუფლებელი ომში, პოლკოვნიკი (1918 წლის 4 აპრილს).
1925 წლიდან პენსიაზე გავიდა.
ოჯახი
1911 წელს დაქორწინდა მარია კრუშევსკაზე (დ. 1888). 1940 წელს ქმართან ერთად გადაასახლეს სსრკ-ში და იმყოფებოდა ტყვეთა ბანაკში; გაათავისუფლეს სტალინის სიკვდილის შემდეგ და ქალბატონი უკვე ხანშიშესული, 1978 წელს ჰააფსალუში გარდაიცვალა.
სქოლიო
კატეგორია:ესტონეთის გენერლები კატეგორია:დაბადებული 12 თებერვალი კატეგორია:დაბადებული 1884 კატეგორია:გარდაცვლილი 13 მარტი კატეგორია:გარდაცვლილი 1953
დრომი
დრომი — დეპარტამენტი საფრანგეთის დასავლეთ ნაწილში, რონა-ალპებში.
ისტორია
დრომი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
გეოგრაფია
დრომის ფართობია 6530 კმ². 1999 წლის მონაცემებით დეპარტამენტის მოსახლეობა 437,778 ადამიანს შეადგენს და მას 53-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 67 ადამიანს.
აქ ყველაზე გავრცელებული ენაა ფრანგული. დრომის მმართველია დიდიე გილიომი.
კაიკო
კაიკო (Caicó) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 135 მეტრზე. მიეკუთვნება ცენტრალური პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერიდო-ოსიდენტალის შემადგენლობაში.
2010 წლის მონაცემებით, მოსახლეობა 62 709 ადამიანს შეადგენდა, მოსახლეობის სიმჭიდროვე 51.04 კმ²-ზე. ფართობი 1 228 583 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
ტაშკენტის მეტროპოლიტენი
ტაშკენტის მეტროპოლიტენი (უზბ. Toshkent metropoliteni) — მეტროპოლიტენის სისტემა ტაშკენტში; უზბეკეთი, პირველი მეტროპოლიტენი ცენტრალურ აზიაში.
ისტორია
ტაშკენტის მეტროპოლიტენის მშენებლობა 1968-1970 წლებში დაიწყო; პირველი ხაზი (ჩიალანზარის ხაზად წოდებული) 1977 წელს გაიხსნა 12,2 კმ სიგრძითა და 9 სადგურით. უმოკლეს ვადებში შეიქმნა აუცილებელი სამეწარმეო ბაზა, რომელმაც ბეტონის კონსტრუქციიდან დაწყებული თუჯის ტიუბინგების ჩათვლით ყველაფრის ადგილობრივად წარმოება დაიწყო.
პირველი გასაშვები მონაკვეთი 1977 წელს ჩაბარდა. მეტროს მშენებლობა თავიდანვე მაღალი სეისმური აქტივობის გათვალისწინებით დაიწყო (სპეციალისტთა მტკიცებით, მეტროს კონსტრუქცია 9 ბალიან მიწისძვრაზეა გათვლილი). ტაშკენტში მიწისძვრების სიხშირის მიუხედავად, მეტროპოლიტენის პირველ ხაზს მუშაობა არასდროს შეუწყვეტია დღიდან გახსნისა.
რესურსები ინტერნეტში
კატეგორია:მეტროპოლიტენი
არარატი
არარატი (სომხ. Արարատ, თურქ. Ağrı, Ârârât,, ივრ. אררט‎) — ვულკანური მასივი მდინარე არაქსის შუაწელში (მარჯვენა ნაპირზე), თურქეთში, სომხეთის საზღვრის მახლობლად. შედგება ორი ჩამქრალი ვულკანური კონუსისაგან: დიდი არარატისა (სომხური სახელწოდება მასისი, თურქული — ბუიუქ-აღრი-დაღი), სიმაღლე 5165 მ და მცირე არარატისაგან, სიმაღლე 3925 მ. კონუსები გაყოფილია სარდარბულაკის უნაგირით. ორივე არარატის ძირის გარშემოწერილობაა 130 კმ. აგებულია კაინოზოური ბაზალტებით. დიდი არარატი 4250 მ-ს ზევით დაფარულია მუდმივი თოვლით. აქვს 30-მდე მყონვარი (უდიდესია წმ. იაკობის მყინვარი, სიგრძე 2 კმ). ფერდობები უდაბურია. ბიბლიის მიხედვით არარატის მთაზე გაჩერდა ნოეს კიდობანი.
ლიტერატურა
კატეგორია:თურქეთის ვულკანები
კაკნატელა
ვაზის მარცვალი ხორციანია, ნაკლებწვნიანი და კნატუნა. როგორც ჩანს, ამის გამო მას „კაკნატელა“ უწოდეს.
ბოტანიკური აღწერა
ზრდასრული ფოთოლი მცირე ზომისაა, გულისებრი ფორმის, ხუთ-სამნაკვთიანია. ფოთლის ქვედა მხარე საშუალოდაა დაფარული მოკლე და ხშირი ჯაგრისებრი შებუსვით. ყვავილი ორსქესიანია. მტევანი დიდი ზომისაა, ცილინდრული ფორმის, იშვიათად ფრთიანი, საშუალო სიკუმსის, გვხვდება თხელი და კუმსი მტევნებით. მარცვალი მსხვილია, ოვალური, ზოგჯერ მომრგვალო და წაგრძელებული. ქარვისფერია, მზის მხარეს მოწითალო ელფერით. კანი სქელი აქვს, ცვილისებრი ფიფქით სქლად დაფარული. რბილობი ხორციანია, ნაკლებწვნიანი, კნატუნა, სასიამოვნო ოდნავ მომწკლარტო გემოთი.
კაკნატელა ძლიერი ზრდისა და საშუალოზე უხვმოსავლიანია. სრულ სიმწიფეში 16-20 სექტემბერს შედის. მტევნის წონა 120-220 გრამს შორის მერყეობს. ყურძნის სრული სიმწიფის პერიოდში მისი შაქრიანობა აღწევს 16-17%-ს, ხოლო მჟავიანობა — 5.5-6 გ/ლ-ს.
კაკნატელა სასუფრე ყურძნის ჯიშია. ყურძენი კარგად ინახება და უძლებს ტრანსპორტირებას.
მოვსეს ბაგრამიანი
მოვსეს ბაგრამიანი (Մովսես Բաղրամյան) — სომეხი ხალხის განმათავისუფლებელი მოძრაობის მოღვაწე XVIII საუკუნეში.
დაიბადა ყარაბაღში. ერთხანს რუსეთში ცხოვრობდა. 1763 წელს იოსებ ემინთან ერთად კავკასიაში ჩამოვიდა და მასთან ერთად სცადა აეჯანყებინა სომხეთი ირანისა და ოსმალეთის წინააღმდეგ. 1768 წლიდან ინდოეთში ცხოვრობდა. აქტიური წევრი გახდა მადრასში დაარსებული შაჰამირ შაამირიანის წრისა. 1773 წელს გამოაქვეყნა თხზულება „ახალი წიგნი, წოდებული დარიგებად“ (შემოკლებული რუსული თარგმანი 1789), რომელშიც სომეხ ხალხს სამშობლოს განთავისუფლებიდაკენ მოუწოდებდა. შემდეგ მონაწილეობა მიიღო მომავალი, დამოუკიდებელი სომხეთის რესპუბლიკის კონსტიტუციის პროექტის შედგენაში. ბაგრამიანი რუსული ორიენტაციის მომხრე იყო და სომხეთის სახელმწიფოებრიობის აღდგენა რუსეთის დახმარებითა და მფარველობით ესახებოდა.
ლიტერატურა
კატეგორია:სომეხი რევოლუციონერები
ჰაინრიხ VI (სრი)
thumb|right|ჰაინრიხ VI ჰაინრიხ VI (დ. 1165, ნიმვეგები — გ. 28 სექტემბერი, 1197, მესინა) — გერმანიის მეფე 1190–1197 წლებში, საღვთო რომის იმპერატორი 1191–1197 წლებში და სიცილიის მეფე 1194–1197 წლებში. შტაუფენების დინასტიის წარმომადგენელი.
ჰაინრიხი იყო ფრიდრიხ I ბარბაროსასა და ბეატრიქს ბურგუნდიელის მეორე ვაჟი. 1169 წლის ივნისში, 4 წლის ასაკში, ის რომაელთა მეფედ აკურთხეს. იმპერიის სადავეების მამისგან გადაბარების შემდეგ, რომელიც ჯვაროსნულ ლაშქრობებში მონაწილეობდა, ჰაინრიხმა ჩაახშო საქსონიისა და ბავარიის ჰერცოგ, ჰაინრიხ ლომის აჯანყება.
1184 წელს ჰაინრიხ VI დაინიშნა კონსტანცია სიცილიელზე და 1186 წლის 27 იანვარს ისინი მილანში დაქორწინდნენ. კონსტანცია იყო უილიამ II სიცილიელის ერთადერთი კანონიერი მემკვიდრე, რომლის სიკვდილის შემდეგ, 1189 წლის ნოემბერში, ჰაინრიხს შესძლებლობა მიეცა სიცილიის სამეფო ტახტს დაპატრონებოდა. თუმცა ამ დროს შეიტყო, რომ 1190 წლის 10 ივნისს, თურქეთის პროვინცია კილიკიაში დაიღუპა. ამის შემდეგ ჰაინრიხმა გერმანიის ტახტი დაიკავა.
1191 წლის აპრილში ჰაინრიხ I რომის პაპმა ცელესტინ III-მ იმპერატორად აკურთხა. გაცილებით რთული აღმოჩნდა სიცილიის ტახტის დაკავება. სამხრეთ იტალიის ბარონებმა თავიანთ მეფედ როჯერ II სიცილიელის შვილიშვილი, ლეჩეს გრაფი ტანკრედი გამოაცხადეს. 1194 წლის თებერვალში ტანკრედი გარდაიცვალა და მისი ადგილი დაიკავა უილიამ III სიცილიელმა. თუმცა, ჰაინრიხი განაგრძობდა სიცილიისთვის ბრძოლას. 1194 წლის 20 ნოემბერს ჰაინრიხმა მცირედი წინააღმდეგობების გადალახვის შემდეგ მიაღწია სიცილიის სამეფოს დედაქალაქ პალერმოში, ხოლო 25 დეკემბერს სამეფო ტახტი დაიკავა.
1197 წელს, უცხოელი მეფის ტირანულმა მმართველობამ გამოიწვია იტალიაში ამბოხება, რაც განსაკუთრებით სამხრეთ სიცილიაში იკვეთებოდა, თუმცა აჯანყება გერმანულმა არმიამ ძალის გამოყენებით ჩაახშო. იმავე წელს, ჰაინრიხი აწყობდა ჯვაროსნულ ლაშქრობას, თუმცა 1197 წლის 28 სექტემბერს ის მალარიით გარდაიცვალა; ამის მიუხედავად, ჰაინრიხი თვლიდა რომ ის მოწამლეს.
ჰაინრიხის შვილს ფრიდრიხ II კანონით ორივე ტახტის, სიცილიისა და საიმპერიო ტახტის მემკვიდრე იყო, თუმცა ის გაცილებით გვიან, 1215 წელს, ოტო IV ბრაუნშვაიგელის შემდგომ მიაღწია მიზანს.
რესურსები ინტერნეტში
კატეგორია:საღვთო რომის იმპერატორები კატეგორია:დაბადებული 1165 კატეგორია:გარდაცვლილი 28 სექტემბერი კატეგორია:გარდაცვლილი 1197 კატეგორია:ჰოენშტაუფენები
ბაგრატ I
ბაგრატ I შეიძლება აღნიშნავდეს ერთ-ერთ შემდეგ პიროვნებათაგანს:
უსტ-კუბინსკის რაიონი
უსტ-კუბინსკის რაიონი (Усть-Кубинский район) — ადმინისტრაციული ერთეული რუსეთში, ვოლოგდის ოლქში. რაიონის ადმინისტრაციული ცენტრია — სოფელი უსტე. რაიონის სახელწოდება მომდინარეობს მდინარე კუბენის სახელიდან, ხშირად მოიხსენიებოდა, როგორც „კუბინა“.
რაიონს ესაზღვრება ხაროვსკის, ვოჟეგოდსკის, ვოლოგოდსკის, სოკოლსკისა და კირილოვსკის რაიონები. რაიონის ფართობი 2400 კმ² შეადგენს. რაიონის მთავარი მდინარეა — კუბენა, რაიონის სამხრეთით მდებარეობს კუბენის ტბა. 2010 წლის მონაცემებით რაიონის მოსახლეობა 8 828 ადამიანს შეადგენდა.
სქოლიო
კატეგორია:ვოლოგდის ოლქის რაიონები
ჯული ბენცი
ჯული მარი ბენცი (Julie Marie Benz; დ. 1 მაისი, 1972) — ამერიკელი მსახიობი, რომელიც ცნობილია დარლას როლით ფილმში, ბაფფი ვამპირებზე მონადირე და სატელევიზიო სერიალში ანგელოზი (1997– 2004), რიტა ბენეტის როლს თამაშობდა დექსტერში (2006– 2010), რომლისთვისაც მან მოიგო 2006 წლის სატელიტის პრემია საუკეთესო მსახიობი ქალისთვის მეორეხარისხოვან როლში და 2009 წლის სატურნის ჯილდო საუკეთესო მსახიობი ქალისთვის მეორეხარისხოვანი როლისთვის.
ბენცმა ასევე ითამაშა სერიალებში  როუსველი   (1999– 2000), სასოწარკვეთილი დიასახლისები (2010), "არა ჩვეულებრივი ოჯახი" (2010– 2011), ნიჭიერი ადამიანი (2011– 2012), გამოწვევა (2013– 2015), ჰავაის პოლიცია (2015–2017) და ვარჯიშის დღე (2017). გადაღებულია ფილმებშიც, მათ შორისაა: სიკვდილის დედოფლები (1999), ძმები (2001), რემბო 4 (2008), ხერხი 5 (2008), დამსჯელი: საომარი ზონა (2008) და წმინდანები ბუნდოკიდან 2: წმინდათა დღე (2009).
ადრეული ცხოვრება
ჯული მარი ბენცი დაიბადა 1972 წლის 1 მაისს, პიტსბურგში, პენსილვანიაში,  გაიზარდა მურიზვილში და დაამთავრა ფრანკლინის რეგიონალური საშუალო სკოლა. დედა ჯოან მარი მოციგურავე იყო, ხოლო მამა ჯორჯ ბენცი უმცროსი ქირურგია პიტსბურგში. ოჯახი დასახლდა მაურისვილში, როდესაც ბენცი ორი წლის იყო, მან კი ყინულზე ციგურაობა დაიწყო, როდესაც სამი წლის იყო. მან მონაწილეობა მიიღო 1988 წლის აშშ-ს ჩემპიონატში ყინულის ცეკვა-ში თავის მოციგურავე პარტნიორთან, დევიდ შილინგთან ერთად გავიდა მე-13 ადგილზე. როდესაც ბენცი 14 წლის იყო, მან მარჯვენა ფეხი მოიტეხა და დროებით დასვენება მოუწია.
კარიერა
როდესაც 15 წლის იყო, მისმა მასწავლებელმა მას უთხრა, რომ წარმატებული მსახიობი ვერასდროს იქნებოდა. ბენცის თქმით, ”მახსოვს, მასწავლებელმა მითხრა, მსახიობობაც კი არ უნდა ვცადო. დღემდე მაქვს მოხსენიების ბარათი, სადაც მან თქვა: '' თქვენ ვერასდროს იქნები მსახიობი. შენი ხმა საშინელებაა. '' ეს იყო საუკეთესო რამ, რაც ოდესმე მომხდარა, რადგან მე ვიყავი, როგორც „მე გაჩვენებ“. 1989 წლისთვის, ფიგურული სრიალის კარიერის დასრულების შემდეგ, ბენცი ჩაერთო ადგილობრივ თეატრში და მიიღო მონაწილეობა სპექტაკლში Street Law. მისი პირველი კინოროლი იყო მცირე მეტყველების ნაწილი ჯორჯ ა. რომეროს საშინელებათა ფილმის ორი ბოროტი თვალის ერთ-ერთ ეპიზოდში. (1990). ერთი წლის შემდეგ, იგი გადაიღეს სატელევიზიო შოუში გამარჯობა ძვირფასო, მე სახლში ვარ! (1991), რომელიც ორი სეზონის შემდეგ გაუქმდა.
1990 წელს საშუალო სკოლის დამთავრების შემდეგ, ბენცმა მსახიობობის შესწავლა ნიუ იორკის უნივერსიტეტში დაიწყო. 1993 წელს უნივერსიტეტის დამთავრების შემდეგ, იგი გადავიდა ლოს-ანჯელესში. მისი გადასვლიდან ორი კვირის შემდეგ, მან მიიღო მინორული როლი 1994 წელს გადაღებულ ფილმში ,დაქორწინებულები ბავშვებთან ერთად. ამის შემდეგ, მან ითამაშა აარონ სპელინგი Crosstown Traffi-ში. მან 1995 წელს ითამაშა კიდევ ერთ სატელევიზიოს სერიალის პირველ ეპიზოდში, სახელწოდებით Empire, აღნიშნული სერიალები გაუქმდა. გამოჩენილია სხვა სატელევიზიო შოუებში, მათ შორისაა: დაკიდეთ დრო, High Tide, ეტაპობრივად და ბიჭი ხვდება მსოფლიოს, ასევე მცირე როლი სატელევიზიო ფილმში ფეხშიშველი აღმასრულებელი. 1990-იანი წლების განმავლობაში მისი სამსახიობო კარიერა მრავალფეროვანი და სტაბილური იყო. მას ჰქონდა არაკრედიტირებული როლი ფილმში, შავი ცხვარი და გამოჩნდა ფილმში, დიაგნოზი: მკვლელობა,. მოგვიანებით გამოჩნდა სატელევიზიო სერიალებში: სლაიდერსი და მარტოხელა ბიჭი. მან ითამაშა კრისტის სატელევიზიო ფილმში Hearts Adrift და მთავარი როლი ჯული ფალკონის როლში, Darkdrive.
1996 წელს ბენცს უარი უთხრეს ბაფი სამერსის როლზე, ფილმში ბაფფი ვამპირებზე მონადირე, ეს როლი ითამაშა მსახიობმა, სარა მიშელ გელარმა. ჯულის კი შესთავაზეს ვამპირი დარლას მცირე როლი, საპილოტო ეპიზოდში. თუმცა მისი შესრულება იმდენად მოეწონათ, რომ კიდევ რამდენიმე ეპიზოდში გამოაჩინეს მისი ეპიზოდი.
ამ როლმა შეუწყო ხელი მისი კარიერის დაწყებას, ჯული სტუმრობდა რამდენიმე სატელევიზიო შოუს, მათ შორისაა: დიდი მარტივი და დიდების LA, ასევე გამოჩნდა ფილმში უკეთესი არ არსებობს (1997). მან მიიღო მონაწილეობა მოკლემეტრაჟიან ფილმში Eating Las Vegas, ჰქონდა მცირე არაპროგრამიანი როლი სატელევიზიო სატელევიზიო ფილმში უოლტონის აღდგომა, ასევე მცირე როლი ჰქონდა ფილმში, ებოტების გამოგონილი ცხოვრება 1998 წელს მას ჰქონდა განმეორებითი როლი ჯოპლინ რასელის სატელევიზიო შოუში ''ჰკითხეთ ჰარიეტს. ამ პერიოდში გადაიღეს ორ შავ-კომედიაში, სიკვდილის დედოფლები და ჭუჭყიანი ვაჭარი. შემდეგ მთავარი როლი მიიღო პეინი-ში, რომელიც, ბრიტანული სიტკომის ფაულტი კოშკების'' ამერიკული რიმეიკი იყო. აღნიშნული სერიალი გაუქმდა ეთერში 8 ეპიზოდის გასვლის შემდეგ. მარცხნივ|მინი| ბენცი [[2012 წელს, სან-დიეგოში, კალიფორნია.]] ბენციმ თავისი როლი, დარლა გაიმეორა სერიალში, ანგელოზი, გამოჩნდა სერიალის ყოველი სეზონის მინიმუმ ერთ ეპიზოდში. ჯული იყო სატელევიზიო შოუს Rendez-View- ის სტუმარი. მოგვიანებით, მან მიიღო მონაწილეობა ფილმში, ის ჯაშუშობს, შემდეგ მონაწილეობა მიიღო მინისერიალში ''გატაცებული. გაახმოვანა ვიდეო თამაში, Hot Shots Golf Fore! , გამოჩნდა მოკლემეტრაჟიან ფილმში "Midget რჩება სურათში" და ითამაშა ურსულას როლი ფილმში, ჯუნგლების ჯორჯი 2''.
პირადი ცხოვრება
ბენცი მსახიობ ჯონ კასირზე დაქორწინდა 1998 წლის 30 მაისს, მაგრამ განქორწინების შესახებ განცხადება 2007 წლის დეკემბერში შეიტანა.
2011 წელს იგი დაინიშნა რიჩ ოროსკოსზე, და ისინი დაქორწინდნენ 2012 წლის 5 მაისს.
სქოლიო
კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:ამერიკელი ქალი გამხმოვანებლები კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები კატეგორია:დაბადებული 1972
ღარი
ღარი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ღარი, წმენდაური).
სქოლიო
კატეგორია:ონის მუნიციპალიტეტის სოფლები
592
თარიღი უცნობია
*
ბუკისციხე
ბუკისციხე, თამარის ციხე ― ფეოდალური ხანის ციხესიმაგრე სოფელ ბუკისციხეში, ჩოხატაურის მუნიციპალიტეტში, ჩოხატაურიდან 6 კმ. სახელწოდების მიხედვით ნავარაუდებია, რომ ამ ციხეში ინახებოდა სასიგნალო საყვირი — ბუკი. ციხე გურიის რუსეთთან შეერთებამდე კონტროლს უწევდა იმერეთიდან და მესხეთიდან შავი ზღვისკენ მიმავალ გზას.
არქიტექტურა
ციხე მდებარეობს მდინარე სუფსის მარჯვნივ, მაღალ გორაზე. ამ ადგილებში, ე.წ. გურიის ტბასთან ადამიანი ჯერ კიდევ გვიანდელი ბრინჯაოს ხანაში ცხოვრობდა. ანტიკურ ეპოქაში აქ უკვე ჩნდება ქალაქური ტიპის დასახლება. აღმოჩენილია ანტიკურობისათვის დამახასიათებელი გათლილი კვადრებით ნაგები გალავნის ნაშთები.
ამჟამად ციხის მხოლოდ ჩრდილო-აღმოსავლეთი ნაწილია შემორჩენილი. აშენებულია რიყის ქვითა და ტერიტორიულად არც თუ ისე დიდია, მაგრამ მაღალ ბორცვზეა განლაგებული და საკმაოდ ციცაბო მისასვლელი აქვს. ციხეს გარშემო უვლის ძლიერ დაზიანებული გალავანი. ძეგლზე არქეოლოგიური გათხრები 1964 წელს ნიკოლოზ ბერძენიშვილის ხელმძღვანელობით ჩატარდა. გამოიყოფა რამდენიმე სამშენებლო ფენა, რომელთაგან უძველესი ადრეფეოდალური ხანისა, უახლესი გვიანი შუა საუკუნეებისაა. ციხის ჩრდილოეთ მხარეს მიდგმული მრავალსართულიანი კოშკის პირველ სართულზე გამოვლენილია ქვის დიდი საწნახელი და ქვისავე კიბის დიდი ნაშთი. მეორე სართული საცხოვრებელი ჩანს, მესამე სართული საბრძოლო. კოშკი არქიტექტორმა კ. მელითაურმა VI-VII საუკუნის ძეგლად მიიჩნია.
ციხის აღმოსავლეთ კედელზე მიშენებული ეკლესიის მხოლოდ ჩრდილოეთისა და აღმოსავლეთის კედლებია შემორჩენილი. შესასვლელი გამოვლენილია დასავლეთ კედლის სამხრეთ ნაწილში. ეკლესიას სწორი აფსიდა აქვს. ძეგლის შიდაპირი მოპირკეთებულია. არქიტექტურული მონაცემებით, ეკლესია X საუკუნით თარიღდება.
ისტორია
ციხის აღმდგენად მოიხსენიება მამია III გურიელი. 1770 და 1774 წლებში ბუკისციხე ოსმალებმა[ აიღეს, მაგრამ ორივეჯერ მამია IV გურიელმა და სოლომონ I-მ უკან დაიბრუნეს. ციხე სოლომონ I-მა დაანგრევინა, რათა გურიის სამთავრო იმერეთის სამეფოსთვის დაემორჩილებინა.
სქოლიო
კატეგორია:კულტურული მემკვიდრეობის ძეგლები გურიის მხარეში კატეგორია:ჩოხატაურის მუნიციპალიტეტის ციხესიმაგრეები
აბრაჰამ I ალბათანეცი
აბრაჰამ ალბათანეცი, აბრაჰამ აღბათანეცი, ალბათანელი (Աբրահամ Ա Աղբաթանեցի) — სომხეთის კათალიკოსი 607-615 წლებში. წარმოშობით ვასპურაკანის რშტუნთა გავარის (პროვინციის) სოფელ ალბათანქიდან იყო; კათალიკოსობამდე ამავე გავარის ეპისკოპოსი. სომხეთის გაქალკედონიტებულ საეპისკოპოსოთა უმრავლესობა მის დროს (607) ირანის შემწეობით დვინის საპატრიარქო საყდარს დაემორჩილა და ერთიანი საკათალიკოსო აღდგა. აბრაჰამ ალბათანეცი აქტიური მონაწილე იყო ქართლისა და სომხეთის ეკლესიების დოგმატური კამათისა და საეკლესიო განხეთქილებისა (607-610). „ეპისტოლეთა წიგნმა“ შემოგვინახა მისი სამი ეპისტოლე კირიონ ქართლის კათოლიკოსისადმი და ერთი ენციკლიკა თავის სამწყსოსადმი, რომელიც „საყოველთაო ეპისტოლის“ სახელითაა ცნობილი. ამ ენციკლიკით მან ურთიერთობა გაწყვიტა ქართლისა და ალბანეთის ეკლესიებთან. აბრაჰამ ალბათანეცს მიაწერენ კიდევ ორ, დოგმატური ხასიათის თხზულებას.
ლიტერატურა
კატეგორია:სომეხი სასულიერო მოღვაწეები კატეგორია:სომხეთის კათოლიკოსები
თორნტონ უაილდერი
თორნტონ ნივენ უაილდერი (Thornton Niven Wilder; დ. 17 აპრილი, 1897 — გ. 7 დეკემბერი, 1975) — ამერიკელი დრამატურგი და რომანისტი. მან მიიღო სამი პულიცერის პრემია, ერთი რომანისათვის „მეფე ლუდოვიკო წმინდას ხიდი“, ხოლო ორი კი პიესებისათვის „ჩვენი ქალაქი“ და „ჩვენი კბილების კანი“, ასევე — წიგნების ნაციონალური ჯილდო რომანისათვის „მერვე დღე“.
სქოლიო
კატეგორია:ამერიკელი მწერლები კატეგორია:ამერიკელი დრამატურგები
ლაონიკე ქალკოკონდილე
ლაონიკე ქალკოკონდილე (Λαόνικος Χαλκοκονδύλης; დ. დაახ. 1423 ან 1430, ათენი — გ. დაახ. 1490, კრეტა) — ბიზანტიელი ისტორიკოსი წარჩინებული ოჯახიდან. მსახურობდა კონსტანტინე პალეოლოგოსის კარზე. 40-იან წლებში ცხოვრობდა მისტრაში, სწავლობდა გიორგი პლითონ გემისტოსთან. თავის „ისტორიაში“ (10 წიგნი) აღწერა 1298—1463 წლების მოვლენები, განსაკუთრებით დაწვრილებით — ბიზანტიის დაცემა და ოსმალეთის იმპერიის აღზევება. მისი ნაშრომი ასევე შეიცავს ძვირფას ცნობებს სამხრეთ და აღმოსავლეთ ევროპის ხალხებზე, აგრეთვე საქართველოს შესახებ, კერძოდ ტრაპიზონის იმპერიისა და ჭანური მოსახლეობის საგვარეულოებზე. აღწერილია თემურლენგის ლაშქრობები იბერიაში.
რესურსები ინტერნეტში
კატეგორია:ბიზანტიელი ისტორიკოსები
კამური შავი
კამური შავი — ქართული აბორიგენული წითელყურძნიანი საღვინე ვაზის ჯიში გურიიდან.
წარსულში კამური შავი საკმაოდ ფართოდ ყოფილა გავრცელებული გურიასა და მის მიმდებარე იმერეთის სოფლებში. მოსახლეობა ყურძენს ვაზზე ტოვებდა და იანვრამდე საჭიროების მიხედვით კრეფდა ან დაკრეფილს აკიდოების სახით გვიან გაზაფხულამდე ინახავდა. გურიაში მას სასუფრე ყურძნადაც მოიხმარდნენ და განსაკუთრებული გემოვნების ხალისიან ღვინოსაც წურავდნენ.
ბოტანიკური აღწერა
კამური შავი საშუალო ზრდისაა. სავეგეტაციო პერიოდი კვირტის გაშლიდან სრულ სიმწიფემდე დაახლოებით 167 დღეა. სრულ სიმწიფეში ოქტომბრის ბოლო რიცხვებში შედის. მტევნის წონა 80-125 გრამს შორის მერყეობს. საჰექტარო მოსავლიანობა საშუალოდ 5.6-7.5 ტონაა. ყურძნის სრული სიმწიფის პერიოდში მისი შაქრიანობა აღწევს 21-24%-ს, ხოლო მჟავიანობა — 5-6 გ/ლ-ს.
მიიღება სუფრის წითელი ღვინო.
ლიტერატურა
კატეგორია:გურიის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
ფრიდრიხ ვილჰელმ მურნაუ
ფრიდრიხ ვილჰელმ მურნაუ (დაბადების სახელი ფრიდრიხ ვილჰელმ პლუმპე, Friedrich Wilhelm Murnau; დ. 28 დეკემბერი, 1888 —  გ. 11 მარტი, 1931) — ერთ-ერთი ყველაზე გავლენიანი გერმანელი კინორეჟისორი უხმო პერიოდის კინოში. ის ითვლება 20-იანი წლების გერმანული კინო ექსპრესიონიზმის გამორჩეულ პერსონად. მურნაუს მსოფლმხედველობაზე დიდი გავლენა მოახდინეს შოპენჰაუერმა, ნიცშემ, შექსპირმა და იბსენმა. ამ უკანასკნელის პიესები ჯერ კიდევ 12 წლის ასაკში იხილა. ამავე პერიოდში უახლოვდება მაქს რეინჰალდს, რომელიც შემდგომ ასევე რეჟისორი გახდება. პირველი მსოფლიო ომის პერიოდში მურნაუს იწვევენ ჯარში, სადაც აღმოჩნდება აღმოსავლეთის ფრონტზე, გერმანულ საჰაერო ძალებში.
მურნაუს ყველაზე გამორჩეულ ფილმად ითვლება 1922 წელს გადაღებული „ნოსფერატუ-საშინელებათა სიმფონია“, რომელიც არის ბრემ სტოკერის დრაკულას კინო ინტერპრეტაცია. 1924 წელს ეკრანებზე გამოდის ფილმი უკანასკნელი ადამიანი. ინგლისში ეს ფილმი გავიდა „უკანასკნელი სიცილის“ სახელით. მურნაუს ასევე ეკუთვნის ფაუსტის გერმანული ლეგენდის და მისი გოეთესეული ვერსიის კინოეკრანიზაცია, „ფაუსტუსი — გერმანული ზღაპარი“, რომელიც 1926 წელს გადაიღო. მურნაუ განეკუთვნება გერმანელი რეჟისორების იმ კატეგორიას, რომელმაც პირველად დატოვა გერმანია და ემიგრაციაში წავიდა. რეჟისორების მეორე ტალღა უკვე ნაცისტების ხელისუფლებაში მოსვლის შემდეგ დატოვებს სამშობლოს. მურნაუმ კარიერა გააგრძელა ჰოლივუდში. Fox Studio-ში გადაიღო სამი ფილმი, „აისი: ორი ადამიანის სიმღერა“ (1927), 4 ეშმაკი (1928) და ქალაქელი ქალი (1930). მზის ამოსვლა არაერთ გამოკითხვაში დასახელებულა, როგორც ყველა დროისა და ხალხის საუკეთესო ფილმად, 2012 წელს Sight & Sound-ის გამოკითხვაში მეხუთე ადგილი დაიკავა.
1931 წელს იმოგზაურა ბორა ბორაზე, სადაც გადაიღო ტაბუ. ეს ფილმი შეიქმნა დოკუმენტური კინოს პიონერთან რობერტ ფლაერტთან თანამშრომლობის შედეგად. ფილმის გამოსვლიდან ერთი კვირის შემდეგ, მურნაუ საავტომობილო უბედურ შემთხვევას ემსხვერპლა. დღემდე მისი ფილმების დიდი ნაწილი დაკარგულად ითვლება.
რესურსები ინტერნეტში
კატეგორია:დაბადებული 28 დეკემბერი კატეგორია:დაბადებული 1888 კატეგორია:გარდაცვლილი 11 მარტი კატეგორია:გარდაცვლილი 1931 კატეგორია:გერმანელი კინორეჟისორები
Lasioglossum moreense
Lasioglossum moreense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1930 წელს.
სქოლიო
moreense
ღომის ციხე
ღომის ციხე — მდებარეობს ჩოხატაურის მუნიციპალიტეტის სოფელ ზოტში. შემორჩენილია ციხის აღმოსავლეთისა და დასავლეთის კედლის ფრაგმენტები. ძეგლს მისასვლელი სამხრეთ-აღმოსავლეთიდან აქვს. იგი აგებულია დიდი ზომის ფლეთილი ქვებით დუღაბზე, ჩრდილოეთიდან ციხეს კონტრფორსებიც ჰქონია. ციხე ქრონოლოგიურად შუა საუკუნეებში თავსდება.
რესურსები ინტერნეტში
კატეგორია:კულტურული მემკვიდრეობის ძეგლები გურიის მხარეში კატეგორია:ჩოხატაურის მუნიციპალიტეტის ციხესიმაგრეები
იპუეირა
იპუეირა (Ipueira) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 217 მეტრზე. მიეკუთვნება ცენტრალური პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერიდო-ოსიდენტალის შემადგენლობაში.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
1425
თარიღი უცნობია
*
ლიჰულის მუნიციპალიტეტი
ლიჰულის მუნიციპალიტეტი (Lihula vald) — სასოფლო მუნიციპალიტეტი ესტონეთში, ლიაენემაას მაზრაში.
რესურსები ინტერნეტში
კატეგორია:ლიაენემაას მუნიციპალიტეტები
ტყუპები (არტილერია)
ტყუპები - საარტილერიო იარაღის განსაკუთრებული ტიპი, რომელიც გამოიგონა გენერალ-ფელდცეიხმეისტერმა გრაფმა შუვალოვიმ(მე-18 საუკუნე).
შედგება ერთ საერთო ეტლზე განთავსებული ორი მსუბუქი ჰაუბიცისაგან. გრაფი შუვალოვი ფიქრობდა პოლკი შეევსო ამ არტილერიით. თითოეულ პოლკში გათვლილი იყო 4 ასეთი იარაღი, რომელთაც უნდა ესროლათ 6-ფუტიანი ჭურვები, მსხვილი კარტეჩები და აალებადი კარკასები. ტყუპები სამ ფუტიანი საპოლკო ქვემეხებზე იმ უპირატესობით გამოირჩეოდა რომ მას ჰქონდა უფრო ძლიერი მოქმედების ჭურვები და კარტეჩები.
კატეგორია: არტილერია
Tyr (ალბომი)
Tyr — ინგლისური როკ-ჯგუფ Black Sabbath-ის მეთხუთმეტე სტუდიური ალბომი. გამოვიდა 1990 წელს. ალბომი გამოსცა ლეიბლმა I.R.S..
სქოლიო
კატეგორია:Black Sabbath-ის ალბომები კატეგორია:1990 წლის ალბომები კატეგორია:I.R.S. Records-ის ალბომები
კვაისის ტყვია-თუთიის საბადო
კვაისის ტყვია-თუთიის საბადო მდებარეობს ჯავის რაიონში. განლაგებულია წედის-ახსარჯინის ანტიკლინის ჩრდილოეთ ფრთისა და თაღის გამკვეთ რღვევებში. მადნეული სხეულები (ძარღვები და მეტასომატური ბუდობები) რთული ფორმისაა. მადანი მასიური, ბრექჩიული და ზოლებრივი ტიპისაა. მინერალური შედგენილობა: სფალერიტი, გალენიტი, პირიტი, მარკაზიტი, კალციტი, ქალცედონი, ბარიტი და სხვა. საბადო ჰიდროთერმულია, წარმოქმნილია ზედაპირთან ახლოს, დაბალი ტემპერატურისა და მცირე წნევის პირობებში. გამადნების ასაკს კაინოზოურად ვარაუდობენ.
ლიტერატურა
კატეგორია:საქართველოს საბადოები
გარეტ ჰობარტი
გარეტ აუგუსტუს ჰობარტი (Garret Augustus Hobart; დ. 3 ივნისი, 1844 — გ. 21 ნოემბერი, 1899) — ამერიკელი პოლიტიკოსი, აშშ-ის 24-ე ვიცე-პრეზიდენტი 1897 წლიდან 1899 წელს გარდაცვალებამდე, რესპუბლიკელი.
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:დაბადებული 3 ივნისი კატეგორია:დაბადებული 1844 კატეგორია:გარდაცვლილი 21 ნოემბერი კატეგორია:გარდაცვლილი 1899
ლენინის მავზოლეუმი
300px|მინი|მავზოლეუმი ღამით
ჩამორო (მრავალმნიშვნელოვანი)
საკუთარი სახელი ჩამორო შეიძლება აღნიშნავდეს:
შხელდის უღელტეხილი
შხელდის უღელტეხილი — თოვლ-ყინულიანი უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მწვერვალ შხელდის დასავლეთით. სიმაღლე 3950 მ. მდინარეების დოლრის და მესტიაჭალის ხეობებს (ენგურის აუზი) აკავშირებს მდინარე ბაქსანის ხეობასთან (ყაბარდო-ბალყარეთი). შხელდის უღელტეხილი ძნელად გადასალახია და საჭიროებს ალპინისტური ტექნიკის გამოყენებას.
ლიტერატურა
კატეგორია:სამეგრელო-ზემო სვანეთის მხარის უღელტეხილები
ადანა
დამეგობრებული ქალაქები
ადანა დამეგობრებულია შემდეგ ქალაქებთან:
სქოლიო
კატეგორია:თურქეთის ქალაქები
რუფუს უეინრაიტი
რუფუს მაკგერიგლ უეინრაიტი (Rufus McGarrigle Wainwright (დ. 22 ივლისი, 1973) — კანადელ-ამერიკელი მომღერალი, სიმღერების ავტორი. 1998 წლიდან ჩაწერილი აქვს ხუთი ალბომი საკუთარი მუსიკით, რამდენიმე EP და მრავალი კომპოზიცია კომპილაციებისა და კინოფილმების საუნდტრეკებისთვის.
დაიბადა რაინბეკში, ნიუ-იორკი, ხალხურ მომღერალთა ლუდონ უეინრაიტისა და კეიტ მაკგერიგლის ოჯახში. პიანინოზე დაკვრას ექვსი წლის ასაკიდან სწავლობს. 14 წლის ასაკში კინოფილმში "Tommy Tricker and the Stamp Traveller" შესრულებული საკუთარი სიმღერისთვის "I'm A-Runnin" მას 1989 წლის Genie Award-ის ნომინაცია მოუტანა საუკეთესო ორიგინალური სიმღერისთვის. 1990 წელს მოხვდა Juno Award-ის წლის ყველაზე პერსპექტიული მამაკაცი ვოკალისტის ნომინაციაში.
ბავშვობის დიდი ნაწილი დედასთან ერთად მონრეალში გაატარა. გარკვეული პერიოდი კონკორდიასა და მაკგილის უნივერსიტეტებში სწავლობდა კლასიკურ და თანამედროვე ფორტეპიანოს სპეციალობით. უეინრაიტი დღემდე კანადის მოქალაქეა.
რესურსები ინტერნეტში
კატეგორია:ამერიკელი მომღერლები კატეგორია:კანადელი მომღერლები კატეგორია:დაბადებული 1973 კატეგორია:გეი მუსიკოსები კატეგორია:დაბადებული 22 ივლისი
ვარდენისის ქედი
ვარდენისის ქედი (Վարդենիսի լեռնաշղթա) — ქედი სამხრეთ კავკასიის ვულკანურ მთიანეთში, სომხეთში. სამხრეთიდან ეკვრის სევანის ტბას. სიგრძე დაახლოებით 60 კმ, სიმაღლე 3522 მ-მდე (მთა ვარდენისი). უმთავრესად აგებულია ბაზალტებითა და ანდეზიტებით. კალთებზე მთის ქსეროფიტული სტეპია, ზემოთ — ალპური მდელო.
ლიტერატურა
კატეგორია:სომხეთის ქედები
ღუნდა
ღუნდა — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, ცხმორის თემში.
დემოგრაფია
2014 წლის აღწერის მონაცემებით სოფელში ცხოვრობს 12 ადამიანი.
სქოლიო
კატეგორია:ონის მუნიციპალიტეტის სოფლები
593
თარიღი უცნობია
*
საფრანგეთის კომუნები
კომუნა (Communes) — საფრანგეთის ყველაზე დაბალი დონის ადმინისტრაციული დანაყოფი. ფრანგული სიტყვა commune პირველად გამოჩნდა XII საუკუნეში.
განჯის ციხესიმაგრე
განჯის ციხესიმაგრე (Gəncə qalası) XVI საუკუნის ისტორიული და არქიტექტურული ძეგლია, რომელიც ქალაქ განჯის ისტორიულ ცენტრში მდებარეობს. 1588 წელს ოსმალების მიერ ოკუპირებული უძველესი განჯის ციხე-სიმაგრის სამართვად, ფარჰად ფაშას ბრძანებით, აშენდა კოშკი, რომელშიც შეიარაღებული ძალები იქნა განლაგებული. მოგვიანებით კი, შაჰ აბასისა და ჯავად ხანის მმართველობის დროს, ციხე გაფართოვდა და გამაგრდა. შაჰ აბასის განკარგულების თანახმად, ქალაქ განჯის ცენტრის უძველესი განჯის ციხიდან განჯის ციხესიმაგრეში გადატანის შემდეგ, განჯის ციხე ქალაქის ცენტრში მთავარი კომპლექსი გახდა. განჯის ხანების სასახლე მდებარეობს ციხე-სიმაგრეში.
საფრანგეთის კომუნები
უხეშად რომ ითქვას, საფრანგეთის კომუნები არიან აშშ-ს მუნიციპალიტეტების/ქალაქების ან გერმანიის ფედერალური მხარის ეკვივალენტი.
2008 წლის 1 იანვრის მონაცემებით, საფრანგეთი 36,781 კომუნა იყო. მათგან 36,569 — მეტროპოლიტურ საფრანგეთში, ხოლო 212 — ზღვისგადაღმა საფრანგეთში. ყველა კომუნას ჰყავს მერი და მუნიციპალური საბჭო.
რესურსები ინტერნეტში
კატეგორია:საფრანგეთის ქვეგანყოფილებები
განჯის ციხესიმაგრე
ალყისა და სისხლიანი ომის შემდეგ, რომელიც 1804 წელს თვეზე მეტხანს გაგრძელდა, განჯის ციხე მეფის რუსეთმა დაიკავა. ამის შემდეგ ხანების სასახლე, რომელიც ციხის ბირთვი იყო, გაძარცვეს და გაანადგურეს.
ვინაიდან ჩვენს დრომდე განჯის ციხის მხოლოდ ნაწილები შემორჩა, მისი არქიტექტურული მახასიათებლები ძირითადად ემყარებოდა ისტორიულ რუკებსა და გეგმებს, აგრეთვე გრავიურებსა და ფოტოსურათებს. 1797 წლის კოშკის გეგმიდან ირკვევა, რომ ქალაქს დიდი ფართობი ეკავა და ტერიტორიის უმეტეს ნაწილზე ბაღები იყო გაშენებული. ქალაქის ტერიტორია დაყოფილი იყო კოშკებად და ციხეებად. გეგმის მიხედვით, განჯის ციხე არაწესიერი ექვსკუთხა ფორმის იყო. ციხე-სიმაგრეში მდებარეობდა ორსართულიანი კოშკები. ციხის კედლები განლაგებული იყო ერთმანეთისაგან 70 და 80 მეტრის მანძილზე. ციხე-სიმაგრის მთავარ შიდა კედლებს ექვსი საყრდენი ჰქონდა. მის გარე კედლებზე იყო კოშკები, რომლებიც ერთმანეთისგან საკმარისად შორს იყო. ციხის კედლების გარეთ მდებარე ბაღები და სახლები მხოლოდ აგურის კედლებით იყო დაცული.
ისტორია
მე-16 საუკუნეში ძველი განჯა სეფიან-ოსმალეთის ომების ერთ-ერთი ბრძოლის ველი გახდა. 1587 წელს ოსმალეთის არმიამ ფარჰად ფაშას მეთაურობით განჯა აიღო. ოსმალებმა დაუყოვნებლივ დაიწყეს ქალაქის გამაგრებითი სამუშაოები, ხოლო ახალი ციხის კედლების მშენებლობას კი 1588 წელს შეუდგნენ. განჯა იქამდე დარჩა ოსმალეთის იმპერიის შემადგენლობაში, ვიდრე 1606 წელს შაჰ აბასის მიერ არ იქნა ბლოკირებული.
სეფიან-ოსმალეთის შემდეგი ომის დროს, რომელიც 1603-1618 წლებში მოხდა, 1606 წელს განჯა სეფიანებმა დაიპყრეს. შაჰ აბასმა გაანადგურა უძველესი ქალაქის ციხესიმაგრეები და გადაიტანა ქალაქის ცენტრი განჯის ციხესთან. შაჰის ბრძანებით ჩატარდა აღდგენითი და გამაგრებითი სამუშაოები განჯის ახალ ციხესიმაგრეში.
XVIII საუკუნის ბოლოს განჯის ციხე გახდა სახანოს დედაქალაქი. ამ პერიოდში ქალაქი ერთ-ერთი უდიდესი სავაჭრო ცენტრი იყო რეგიონში.
XVIII საუკუნის ბოლოსა და XIX საუკუნის დასაწყისში განჯა რუსეთ-ირანის ომის ცენტრში რჩებოდა. 1796 წელს რუსი სამხედროების მოკლევადიანი მმართველობის შემდეგ, განჯის ხანმა გაამაგრა ციხე-სიმაგრის კედლები. იერიშისა და სისხლისმღვრელი ომების შემდეგ, რომელიც 1804 წელს თვეზე მეტხანს გრძელდებოდა, განჯის ციხე მეფის რუსეთის მიერ იქნა დაპყრობილი. ამის შემდეგ ხანის სასახლე, რომელიც ციხე-სიმაგრის შიდა ბირთვი იყო, დაუყოვნებლივ გაძარცვეს და გაანადგურეს. რუსეთის იმპერიის არმიის მეთაურის ციციანოვის ბრძანებით, ერთი მანეთის ოდენობის ჯარიმა დაუწესდა ყველას, ვინც განჯის სახელს ახსენებდა.
ჰაინრიხ ლომი
მინი|ითვლება, რომ ეს ქანდაკება [[ბრაუნშვაიგის საკათედრო ტაძარი|ბრაუნშვაიგის საკათდრო ტაძარზე გამოხატავს ჰაინრიხ ლომს.]]
განჯის ციხესიმაგრე
არქიტექტურული მახასიათებლები
ციხე-სიმაგრის კედლების გარკვეულ სიმაღლეზე აშენდა ამბრაზურები და სათვალთვალო კოშკები. მნიშვნელოვანი იყო მათი გამოყენება მტრის თავდასხმისას. იქიდან ადგილობრივი მებრძოლები თავდამსხმელებს მდუღარე ზეთსა და ცხიმს ასხამდნენ.
სქოლიო
კატეგორია:აზერბაიჯანის ციხესიმაგრეები
ჰაინრიხ ლომი
ჰაინრიხ ლომი (დ. 1129 — გ. 6 აგვისტო, 1195, ბრაუნშვაიგი) — საქსონიისა (1142-1180) და ბავარიის (1156-1180) ჰერცოგი ველფების საგვარეულოდან, ფრიდრიხ I ბარბაროსას ბიძაშვილი. ალბრეხტ დათვთან ერთად სათავეში ჩაუდგა წარუმატებელ ჯვაროსნულ ლაშქრობას სლავების წინააღმდეგ 1147. 1160 დაიპყრო ბოდრიჩების თითქმის მთელი მიწები და ელბის აღმოსავლეთით მდებარე უზარმაზარი ტერიტორიის მფლობელი გახდა. გაანადგურა და აღმოსავლეთით დაახევინა სლავებს, მათ მიწებზე კი გერმანელი კოლონისტები დაასახლა. მწვავე კონფლიქტი მოუვიდა ფრიდრიხ I ბარბაროსასთან, რომელმაც ისარგებლა იმით, რომ ჰაინრიხ ლომმა უარი თქვა იტალიის ლაშქრობაში მონაწილეობაზე, 1180 სასამართლო მოუწყო და სამფლობელოების დიდი ნაწილი ჩამოართვა.
რესურსები ინტერნეტში
კატეგორია:ბავარიის ჰერცოგები კატეგორია:დაბადებული 1129 კატეგორია:გარდაცვლილი 6 აგვისტო კატეგორია:გარდაცვლილი 1195
როკფელერის ცენტრი
thumb|250px|ჯენერალ ელექტრიკის შენობა. thumb|250px|პრომეთეს ქანდაკება როკფელერის ცენტრის მოედანზე როკფელერის ცენტრი (Rockefeller Center) — 19 კომერციული შენობისგან შემდგარი კომპლექსი ნიუ-იორკში 48-ე და 51-ე ქუჩებს შორის. მდებარეობს მიდთაუნ მანჰეტენის ცენტრში, V და VIს ავენიუების კვარტალში.
როკფელერის ცენტრს სახელი ჯონ როკფელერიის შვილის, ჯონ როკფელერ უმცროსის პატივსაცემად დაერქვა. როკფელერ უმცროსმა ეს ადგილი 1928 წელს კოლუმბიის უნივერსიტეტისგან ლიზინგით მიიღო და განავითარა იგი 1939-1940 წლებში. როკფელერი თავდაპირველად ამ ადგილზე მეტროპოლიტენ-ოპერის კომპანიისთვის საოპერო თეატრის მშენებლობას გეგმავდა, თუმცა აზრი შეიცვალა 1929 წელს სააქციო ბირჟის კრახისა და მეტის პროექტიდან გამოსვლის გამო. არტ-დეკო სტილის ნაგებობების მშენებლობა დაიწყო 1931 წელს. კომპლექსის მთავარი არქიტექტორი იყო რეიმონდ ჰუდი, რომლის ჯგუფში ასევე იყო ახალგაზრდა უოლას ჰარისონი.
ამერიკის უდიდესი დახურული თეატრი - რადიო სიტი მიუზიკ ჰოლი - მდებარეობს როკფელერის ცენტრის კომპლექსში. ამ კომპლექსის ერთ-ერთი პირველი ბინადართაგანი იყო ამერიკის რადიოს კორპორაცია, საიდანაც მომდინარეობს სახელები "რადიო სიტი" და "რადიო სიტი მიუზიკ ჰოლი".
1989 წელს როკფელერის ცენტრის მთელი კომპლექსი შესყიდულ იქნა კორპორაცია მიცუბიშის მიერ. ათი წლის შემდეგ ტიშმან სპეიერ პროპერტის ლ.პ.-მ მიცუბიშისგან გამოისყიდა ისტორიული არტ-დეკო შენობები.
კომპლექსის ტერიტორიაზე გამოფენილ ხელოვნების ნიმუშთა შორის ყველაზე ცნობილია პოლ მანშიპის პრომეთეს ქანდაკება, რომელსაც ადამიანთათვის ცეცხლი მოაქვს. ის დგას ქვედა ზონის მოედნის თავზე, რომელსაც ზამთარში საციგურაო მოედნად იყენებენ. მოქანდაკემ ლი ლოურიმ კომპლექს დაუთმო რამდენიმე საკუთარი ნამუშევარი, მათ შორის ფრესკები და ატლასის ქანდაკება. მექსიკელი სოციალისტი მხატვარი დიეგო რივერას მიერ შესრულებულია მიურალები, თუმცა მისი ნამუშევარი "ადამიანი გზის გასაყართან" მალევე მოხსნილ იქნა, ვინაიდან მასზე ლენინის პორტრეტი იყო გამოსახული. ქუჩის დონეზე მოედანზე 200 დროშის ანძაა აღმართული, რომელზეც სეზონურად ან გაეროს წევრი ქვეყნების დროშებია, ან აშშ-ის შტატების და ტერიტორიების, ან კიდევ, დღესასწაულებზე მხოლოდ აშშ-ს დროშები ფრიალებს.
კატეგორია:ნიუ-იორკის არქიტექტურა კატეგორია:არტ-დეკო
ჟარდინ-დი-პირანიასი
ჟარდინ-დი-პირანიასი (Jardim de Piranhas) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 100 მეტრზე. მიეკუთვნება ცენტრალური პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერიდო-ოსიდენტალის შემადგენლობაში.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
კამილა (გაერთიანებული სამეფო)
დედოფალი კამილა (Queen Camilla), სრული სახელია კამილა როუზმერი შენდი (Camilla Rosemary Shand), აგრეთვე ცნობილია, როგორც კამილა პარკერ ბოულზი (Camilla Parker Bowles; დ. 17 ივლისი, 1947, ლონდონი, ინგლისი, გაერთიანებული სამეფო) — დიდი ბრიტანეთისა და ჩრდილოეთ ირლანდიის გაერთიანებული სამეფოსა და მისი დომინიონების დედოფალი კონსორტი 2022 წლიდან დღემდე, როგორც მეფე ჩარლზ III-ის მეუღლე.
ჰაინრიხ ფონ ფელდეკე
ჰაინრიხ ფონ ფელდეკე (Heinrich von Veldeke, Heinric van Veldeke, Hendrik van Veldeke; დ. 1150 წლამდე — გ. 1190-დან 1200 წლებამდე) — XII საუკუნისა და XIII საუკუნის დასაწყისის გერმანელი მწერალი. მიჩნეულია სარაინდო ანუ საკარო ეპოსის ფუძემდებლად; მასვე ეკუთვნის სარაინდო-ქრისტიანული ლეგენდა "ზერვაციუსი" (დაახლოებით 1170). მთავარი თხზულება სარაინდო რომანი "ენეიდი", რომლის წყარო უნდა იყოს ფრანგული "ენეასის რომანი", ანტიკური სიუჟეტის პირველი სარაინდო-საკარო დამუშავებაა გერმანულ ლიტერატურაში.
კამილა (გაერთიანებული სამეფო)
თავდაპირველად ცნობილი გახდა უელსის პრინც ჩარლზთან სასიყვარულო ურთიერთობის გამო, ჯერ კიდევ მაშინ, როდესაც პრინცი ქორწინებაში პრინცესა დაიანასთან იმყოფებოდა. 2005 წელს კამილა და ჩარლზი დაქორწინდნენ, რის შემდეგაც მას კორნუოლის ჰერცოგინიის წოდება მიენიჭა, 2022 წლის 8 სექტემბრიდან, მას შემდეგ, რაც დედოფალი ელისაბედ II გარდაიცვალა, იგი დიდი ბრიტანეთის დედოფალი კონსორტი გახდა, რომლის ოფიციალური კორონაციაც 2023 წლის 3 მაისს შედგა.
ჰაინრიხ ფონ ფელდეკე
ლიტერატურა
კატეგორია:გერმანელი მწერლები კატეგორია:XII საუკუნის გერმანელი პოეტები კატეგორია:გერმანელი მამაკაცი პოეტები
მარტნის მუნიციპალიტეტი
მარტნის მუნიციპალიტეტი (Martna vald) — სასოფლო მუნიციპალიტეტი ესტონეთში, ლიაენემაას მაზრაში.
კამილა (გაერთიანებული სამეფო)
ადრეული ცხოვრება და წარმომავლობა
კამილა როუზმერი შენდი დაიბადა 1947 წლის 17 ივლისს მეფეთა კოლეჯის ჰოსპიტალში, ლონდონში, ინგლისში. იგი იყო წარჩინებული ინგლისელი ოფიცრისა და მეორე მსოფლიო ომის ვეტერანის, ბრიუს შენდისა და მისი მეუღლის, ასევე ინგლისელი არისტოკრატისა და ეშკომბის ბარონის ასულ როზალინდ კაბიტის ქალიშვილი.
მარტნის მუნიციპალიტეტი
რესურსები ინტერნეტში
კატეგორია:ლიაენემაას მუნიციპალიტეტები
კამილა (გაერთიანებული სამეფო)
ადრეული ცხოვრება და წარმომავლობა
აღსანიშნავია ის გარემოება, რომ კამილას დიდი ბებია, ელის კეპელი, იყო დედოფალ ვიქტორიას ვაჟის, მეფე ედუარდ VII-ის საკმაოდ ცნობილი საყვარელი, ედუარდ VII კი მეფე ჩარლზ III-ს დიდ ბაბუად ერგება.
არისტოკრატული წარმომავლობის გამო კამილა ყოველთვის ახლოს იყო ბრიტანეთის მაღალ წრეებსა და სამეფო ოჯახთან. მან უმაღლესი განათლება ჯერ ინგლისში, შემდეგ კი შვეიცარიასა და საფრანგეთში მიიღო.
პირველი ქორწინება და ურთიერთობა უელსის პრინცთან
მარცხნივ|მინი|280x280პქ|კამილა პრინც ჩარლზსა და დედოფალ ელისაბედთან ერთად ბაკინგემის სამეფო სასახლის აივანზე კამილამ და დიდი ბრიტანეთის დედოფალ ელისაბედ II- ის უფროსმა ძემ და ტახტის მემკვიდრემ, უელსის პრინცმა ჩარლზმა ერთმანეთი ჯერ კიდევ 1970 წელს გაიცნეს, მაშინ, როდესაც ჯერ არცერთი მათგანი არ იმყოფებოდა ქორწინებაში სხვა პირთან. ისინი მალევე ძალიან დაახლოვდნენ და მათ საერთო წრეში არსებობდა საფუძვლიანი ვარაუდები იმისა, რომ პრინცი ჩარლზი კამილას ხელს სთხოვდა, თუმცა ასე არ მომხდარა.
უკვე 1973 წელს კამილა დაქორწინდა ბრიტანული არმიის ოფიცერსა და პრინცი ჩარლზის მეგობარ ენდრიუ პარკერ ბოულზზე. წყვილს 22 წლიანი ქორწინებიდან სულ ორი შვილი შეეძინა: 1. ტომ პარკერ ბოულზი (დ. 1974) და 2. ლორა ლოპესი (დ. 1978). აღსანიშნავია, რომ ქორწინების შემდეგ კამილა და ენდრიუ პრინცის ახლო სამეგობრო წრის ნაწილად რჩებოდნენ. ენდრიუსთან ქორწინებისას კამილა ერთობ მონდომებული ცხენოსანი იყო და ჩაბმული იყო სხვადასხვა საქმიანობაში.
მეორე ქორწინება და დედოფლობა
კამილასა და ჩარლზს შორის რომანტიული ურთიერთობა კამილას ქორწინების შემდეგაც არ დასრულებულა, თუმცა სხვადასხვა გარემოების გამო უელსის პრინცი 1981 წელს ასევე ბრიტანელ არისტოკრატ დაიანა სპენსერზე დაქორწინდა და მისგან ორი ვაჟიც შეეძინა. ქორწინებიდან სულ რამდენიმე წელში კი კამილამ განაახლა ჩარლზთან ძველი ურთიერთობა. პრესაში აქტიურად იწერებოდა იმის შესახებ, რომ ჩარლზისა და კამილას ფარული სასიყვარულო ურთიერთობა სერიოზულ ბზარს აჩენდა ჩარლზისა და პრინცესა დაიანას ქორწინებაში, რომელიც საბოლოოდ 1992 წელს დაიანამ ღიადაც დაადანაშაულა კამილა ოჯახის დანგრევაში. 1995 წელს კი უკვე კამილა გაეყარა თავის მეუღლეს, რის შემდეგაც სრულიად ნათელი გახდა მისი და უელსის პრინცის სასიყვარულო ურთიერთობის შესახებ, რასაც 1996 წელს ჩარლზისა და დაიანას განქორწინებაც მოჰყვა, რის შემდეგაც დაიანამ ერთ-ერთ ინტერვიუში განაცხადა: „ამ ქორწინებაში ჩვენ ყოველთვის სამნი ვიყავით“. 1997 წელს დაიანა უბედური შემთხვევის შედეგად გარდაიცვალა. იქიდან გამომდინარე, რომ დაიანა ხალხში ყოველთვის დიდი პოპულარობით სარგებლობდა, ფართო მასებში მასთან დაძაბული ურთიერთობის გამო კამილა დღემდე ნაკლებად პოპულარულია.
ქორწილი 2005 წლის 8 აპრილს იყო დანიშნული, თუმცა გადადება გახდა საჭირო, რადგან პრინცი ჩარლზი ამ დროს რომის პაპ იოანე პავლე II-ის დაკრძალვას უნდა დასწრებოდა. უკვე 9 აპრილს კამილა და ჩარლზი დაქორწინდნენ, თუმცა კამილას უელსის პრინცესის წოდება არ მინიჭებია, ამის სანაცვლოდ იგი კორნუოლის ჰერცოგინია გახდა. ამის მიზეზი ის გახდა, რომ ქორწილის შემდეგ მან თავად განაცხადა, რომ არ სურდა წოდებოდა პრინცესა და შემდეგში არც დედოფლობა სურდა. თანდათანობით კამილამ თავისი საქველმოქმედო საქმიანობის დამსახურებით დაიწყო ხალხის გულის მოგება. კამილა ცნობილი გახდა იმით, რომ აქტიურად ეხმარებოდა ოსტეოპოროზითა და ძვლის დაავადებებით დაავადებულებს, ასევე ძალადობის მსხვერპლებსა და ხელს უწყობდა წიგნიერების გავრცელებას.
კამილას განცხადებით მას არ სურდა დედოფლის წოდების მიღება და სურდა, რომ ჩარლზის გამეფების შემდეგ გამხდარიყო „მისი სამეფო უდიდებულესობა პრინცესა კონსორტი“, მაგრამ 2022 წელს დედოფალმა ელისაბედმა განაცხადა, რომ მისი „გულწრფელი სურვილი“ იყო გამეფების შემდეგ ჩარლზის ცოლს დედოფლის წოდება ჰქონოდა, რაზეც კამილა დათანხმდა.
Lasioglossum morio
სქოლიო
morio
ალიაუდის ნახევარკუნძული
ალიაუდის ნახევარკუნძული (Аляуди) — ნახევარკუნძული უკრაინაში. მდებარეობს ქალაქ მიკოლაევის ჩრდილო-აღმოსავლეთით. წარმოქმნილია მდინარე ინგულის ციცაბო მობრუნების შედეგად. სიგრძე დაახლოებით 5 კმ, სიგანე არაუმეტეს 500 მ-ისა. ნახევარკუნძულის ტერიტორიაზე მდებარეობს ბავშვთა სახლი-ინტერნატი.
სქოლიო
კატეგორია:უკრაინის ნახევარკუნძულები
ანტონიო ნუნიეს ხიმენესი
ანტონიო ნუნიეს ხიმენესი (Antonio Núñez Jiménez; დ. 20 აპრილი 1923, ალკისარი, ჰავანის პროვინცია — გ. 13 სექტემბერი 1998) — კუბელი მეცნიერი, გეოგრაფი და ისტორიკოსი. სახელმწიფო და საზოგადო მოღვაწე. რევოლუციონერი, დიპლომატი.
დაიბადა გლეხის ოჯახში. 1950 წელს დაამთავრა ჰავანის უნივერსიტეტი ისტორიისა და გეოგრაფიის სპეციალობით. 1940-1950 წლებში მის მიერვე დაარსებული კუბის სპელეოლოგიური საზოგადოების პრეზიდენტი; 1955-1957 წლებში ქალაქ სანტა-კლარას ცენტრალური უნივერსიტეტის გეოგრაფიის პროფესორი; 1957 წლიდან მონაწილეობდა ბატისტას დიქტატურის წინააღმდეგ ბრძოლაში. 1959-1961 წლებში აგრარული რეფორმის ეროვნული ინსტიტუტის ვიცე-პრეზიდენტი,
1962-1972 წლებში კუბის მეცნიერებათა აკადემიის პრეზიდენტი, 1972-1977 წლებში ელჩი პერუში, 1978 წლიდან კუბის კულტურის მინისტრის მოადგილე.
მოსკოვის სახელმწიფო უნივერსიტეტის გეოგრაფიის მეცნიერებათა დოქტორი (honoris causa; 1960). სსრკ გეოგრაფიული საზოგადოების უცხოელი წევრ-კორესპონდენტი (1963). კუბის ეროვნული ატლასის (ჰავანა, 1970) შექმნაში მონაწილეობისათვის მიენიჭა სსრკ სახელმწიფო პრემია (1973).